Komisijos reglamentas (EB) Nr. 1564/2001
2001 m. liepos 31 d.
iš dalies keičiantis Reglamentą (EB) Nr. 562/2000 dėl tam tikrų intervencinės galvijienos gabalų vakuuminio įpakavimo ir pataisantis Reglamentą (EB) Nr. 1209/2001
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1254/1999 dėl bendro galvijienos rinkos organizavimo [1] su paskutiniais pakeitimais, padarytais Reglamentu (EB) Nr. 1512/2001 [2], ypač į jo 47 straipsnio 8 dalį,
kadangi:
(1) 2000 m. kovo 15 d. Komisijos reglamentu (EB) Nr. 562/2000, nustatančiu Tarybos reglamento (EB) Nr. 1254/1999 išsamias taikymo taisykles dėl galvijienos supirkimo [3], su paskutiniais pakeitimais, padarytais Reglamentu (EB) Nr. 1082/2001 [4], pirmiausia yra nustatytos gabalų pakavimo vos tik išėmus kaulus taisyklės ir specifiniai intervencinio iškaulinėjimo reikalavimai.
(2) Remiantis patirtimi, būtina paaiškinti padėtį, susijusią su tam tikrų intervencinės galvijienos gabalų vakuuminiu pakavimu. Todėl Reglamentą (EB) Nr. 562/2000 reikėtų atitinkamai pataisyti.
(3) 2001 m. birželio 20 d. Komisijos reglamento (EB) Nr. 1209/2001, taikančio išlygą Reglamentui (EB) Nr. 562/2000, nustatančiam Tarybos reglamento (EB) Nr. 1254/1999 išsamias taikymo taisykles dėl galvijienos supirkimo [5], su paskutiniais pakeitimais, padarytais Reglamentu (EB) Nr. 1496/2001 [6], angliškos versijos 1 straipsnio 2 dalies b punkte yra klaida. Todėl tą reglamentą reikėtų pataisyti.
(4) Šiame reglamente numatytos priemonės atitinka Galvijienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 562/2000 V priedas papildomas šiuo 3 punktu:
"3. TAM TIKRŲ ATSKIRŲ GABALŲ VAKUUMINIS ĮPAKAVIMAS
Valstybės narės gali nuspręsti vietoje 1 punkte numatyto individualaus vyniojimo INT 12, 13, 14, 15, 16, 17 ir 19 kodais ženklinamiems gabalams leisti taikyti vakuuminį įpakavimą."
2 straipsnis
Reglamento (EB) Nr. 1209/2001 angliškos versijos 1 straipsnio 2 dalies b punktas turi būti išdėstytas taip:
"b) intervencinis supirkimas taikomas: priekiniams ketvirčiams, kuriuos sudaro penki šonkauliai, tiesiai atpjauti nuo Reglamento (EB) Nr. 562/2000 4 straipsnio 2 dalyje minimų skerdenų arba skerdenų pusių; priekinių ketvirčių kaina apskaičiuojama skerdenos kainai taikant koeficientą 0,8."
3 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. liepos 31 d.